dh-unibe/image-text_koenigsfelden-charters-post-1500 huggingface dataset:
Allen dien, die disen brief sehent oder hoͤrrent lesen, ✳ kùnde ich, Johans von Bùttikon, rittˀ, umb die​
stoͤzz und misshelle, so waren zwischen der erbˀn, geistlichen frowen der eptischen von Kùngesvelt und​
dem convent ze Kùngesveld ✳ und dem erbˀn herren, ✳ graff Henman von Froburg, ✳ von der kind wegen​
von Goͤskon und vro Adelheit, ir muͦter, der wissenthaft vogt er was, ✳ umb die twing und benne​
und der holzmarch, so ist zwischent Stùsslingen und Erlispach in den twingen und bennen, der stoͤzen​
si ze beiden teilen uff mich kamen als ✳ uff einen gemeinen man. ✳ da sprich ich, das ich mit beider teile​
wissen und willen ùber ein getragen han, ✳ das die twinge, ✳ benne ✳ und holtzmarch zwischent dien​
vorgenanten doͤrfern Erlispach und Stùsslingen gan, ✳ ruͤren und under zilet sùllen sin von jetwedˀm
dorf an disù zil und lahen dur nider untz in Aron. ✳ des ersten von der Rutfluͦh untz an die fluͦh​,
da der hagendorn inne stat, ✳ und dannen uff das hoͤhste im Gûgen ✳ und dannan ab in Steinmars Rùti​
in den birboͧme ✳ und darnach in den marchstein, der da stat nid Notklegers Rùti​, ✳ und von dem in das
obrost wasser und brunnen in Obertal ✳ und dannan hin in den Tùffen Weg ✳ und dannan hin in die​ ✳
Sinwalen Rùti in die eiche ✳ und dannan hin in Egerden Brunnen ✳ und dannan hin in Remppen Brunnen​
und uss dem brunnen in Hagen Brunnen ✳ und uss dem in die Aron. ✳ und das dis alles war sig und​
ewig staͤtung hab, nu und hie nach, so han ich, der obgenant Johans von Bùttikon, min insigel​
gehenkt an disen brief, ✳ der geben ist ze Arowe an dem naͤhsten zinstag vor mittˀ vasten, des​
jares, do man von gottes geburt zalte drûzehenhundert und fûnfzig jar, dar nach in dem vierden​
jare​. ✳
Königsf. 253
Staatsarchiv
AARGAU
graf Henneman vō Froburg
vō der vō Goͤsken
der erste
marchbrieff zwùshen Aͤrliszpach
unnd Stùszlingen im
1 3 5 4
✳ K ✳
N ✳ 16 ✳
xlix ✳